¡Vustedes me van perdonar! Yo pal 15 M ta non taba indignau porque como non tengo feisbu llegome fai pocu el mail col pdf correspondiente al escaneau del llibru reacciona. Agora ya casi lu  leí enteru pero a fin de cuentes ya toi bastante indignau, y supongo que empezaré a dir a los conceyos del pueblu, o donde se decida facelos.    Toi tratando informame per ehí pelos blogs, pel wikipedia y demás. Eso sí, sin apuntame al carallibru porque pa eso pienso que tendría que tar apuntau a una tarifa plana pa que la conversación seya un pocu fluida, y asina tener éxitu nes redes sociales, y asina me admitan y asina enterame d´algo. N´otres entraes d´esti blog ya venía comentando que  los 40 euracos universales de la conexión continua non se corresponden coles necesidaes comunicatives, polo menos de les mies, que me conformaría con una fracción mínima de tou lo que ufierten (y que non toi dispuestu a pagar lo que non quiero usar).    El non tar permanentemente conectau tien desventaxes. Tamién tien que obliga a dai cierta estructura al caudal d´información tan desproporcionau que manexamos güei. Tamién a cuestionase les coses con mas tiempu. Entrúgome por exemplu ¿un movimientu  socialmente críticu pue a la vez partir de un soporte que necesita los comentaos 40 €/mes y la firma del contratu de privacidá?. Pero también mas coses, como: a) la relacion ente l´ambitu territorial físicu y el virtual, y b) l´idioloxía de fondo.    El ámbitu d´usu del español ye tan grande que fai que les iniciatives de usu colectivu se vean desbordaes por excesu relativu ente el soporte técnicu y el númberu d´usuarios. En cambiu, l´ambitu de l´asturianu ye pequeñu como pa que les iniciatives que  guañen darreu esporpoyen. Sin embargu, igual que´l agricultor non se dedica a semar paniegues en base a que se dean bien, estos nuevos revolucionarios podíen non conformase con seguir la corriente. La barrera idiomática existe en si misma, pero segregar a la parte mayoritaria de los hispanofalantes non ye serio, y dexar pa barbechu l´usu de les otres llíngues de l´estau, oficiales o non, filtraes polos servicios d´intelixencia o no, pues poco menos serio.    Nos actos reivindicativos surxios  últimamente suel aparecer xente cola mázcara de V. El símbolu son pexes pequeños que tos xuntos formen un pexe grandón, como na película. La peli ta perbién fecha, pero nel comic-book orixinal, solo Evey se llega a poner la mázcara, y solo esti cambiu, que camuda l´sentiu de la novela, fue suficiente como pa que Alan Moore renegara del film . Non hay d´escaecer que´l movimientu 15-M se ta definiendo dientro del paradigma del sieglu XX: el crecimientu continu-u de la economía enes sus diferentes modalidaes de  liberalismu, por muy sostenible que lu vendan. Vien dao pola supremacía económica y técnica anglosajona, olvidando que ye un sistema que´sporpolló n´un contextu onde el límite territorial era desplazable: primero pa les colonies, pal oeste americanu y por último pa la versión actualizada del colonialismu: l´imperialismu. Ye la edá del motor, simbolizada, como no, pol automovil.    Como no podía ser d´otru modu, nésti blog fálase de bicis... ¿non habría que dir pensando en dir faciendo carriles  bicis? Si tenemos paro y problemas col preciu el combustible ¿por qué non se fala de la bici? Los materiales no son caros ni externos. No será l´paradigma americanu pero dir en bici non tien porqué ser tan malo.    Los movimientos que surxan de los nuevos médios de cominicación son experimentales ¿quien hubiera predicho por exemplu l´exitu la wikipedia?. Pero, hasta el momentu, los llamamientos históricos que llamaron a convertise en un pexe nacional que forme parte de otru pexe suena mas a gobiernu  de concentración o Nueva España que a una democracia con muchos tipos de pexes. El rechazu al perroflautismo podía ser un indicador, así que yo toi poniéndome les piles, pa dir proponiendo nuevos eslóganes, como Democracia Unversal Ya Daros de BajaYa o Dir en Bici Ya.